Shalom ja tervetuloa Jerusalem Studion pariin!
Alkukevään 2011 ja arabikevään jälkeen -
kansannousu Syyriassa muuttui veriseksi sisällissodaksi, -
joka on tähän mennessä vaatinut lähes 200 000 ihmisen hengen.
Islamistiryhmät käyttivät hyväksi kaaosta -
pyrkimyksessään perustaa islamilainen kalifikunta.
Kalifikunta on islamilainen valtio, jota johtaa uskonnollinen johtaja.
Johtajaa pidetään profeetta Muhammedin seuraajana.
Vieraanani on Mordechai Kedar, -
terrorismiasiantuntija Begin-Sadat- strategisten asioiden keskuksesta -
ja luennoija Bar-Ilanin yliopistosta. Tervetuloa tri Jonathan Spyer, -
johtava tutkija Global Research in International Affairs -keskuksesta -
ja tutkija Middle East Forum -keskuksesta.
Toivotetaan tervetulleeksi myös TV7-analyytikko Jacob Wirtschafter.
Aloitan esittämällä kysymyksen teille. Miten kaikki alkoi Syyriassa -
ja miten tilanne on kehittynyt siihen, mikä se on nyt?
Tilanne on murentunut käsistä.
Tilanne alkoi nuoren kansanosan muutosvaatimuksesta, -
niin kutsutusta arabikeväästä.
Kansa toivoi demokratiaa yhtenäisen Syyrian valtion sisällä.
Se halusi demokratiaa, joka muuttaisi tilanteen kentällä Syyrian sisällä.
Se toivoi aiempaa isommalle kansanosalle -
mahdollisuutta vaikuttaa vallankäyttöön ja päätöksentekoon -
sekä helpottaa resurssien saatavuutta.
Hallinto tyrehdytti rauhanomaiset poliittiset mielenosoitukset, -
mikä muutti vallankumouksen aseelliseksi konfliktiksi.
Ketkä ovat jäljellä taistelemassa?
Hallinnon joukot ja radikaalia islamia ajavat.
Tri Kedar, keitä ovat osapuolet, -
jotka tällä hetkellä vaikuttavat eri konfliktialueilla Syyriassa ja Irakissa?
Ensin täytyy ymmärtää Syyrian poliittista kenttää.
Se on täysin erilainen kuin Euroopassa tai Israelissa.
Syyria valtiona ei ikinä onnistunut saamaan kansalaisia taakseen.
Kansa pysyi edelleen lojaalina heimolle, klaanille, -
etniselle ryhmälle, kuten kurdeille ja arabeille, -
uskonnolliselle ryhmälle: muslimeille, kristityille, alaviiteille ja druuseille
tai uskonlahkolle, kuten šiioille ja sunneille.
Valtiosta ei ikinä tullut tahoa, johon kansan enemmistö olisi samastunut.
Enemmistö samastui edelleen perinteisiin viitekehyksiin.
Kuvailen tilannetta kirjassani "Asad in Search of Legitimacy: -
Message and Rhetoric in the Syrian Press Under Hafiz and Bashar".
Kirja kattaa ajanjakson 1970-luvulta, Hafez Assadin valtaannoususta asti, -
vuoteen 2005, jolloin Basharin valtakaudesta oli kulunut viisi vuotta.
Tutkimukseni osoittaa, miten laiton valtio on kansan enemmistön silmissä.
Sitä tukevat vain ne, jotka hyötyvät siitä. Kaikilla muilla, kuten sanoit, -
ei ollut mahdollisuutta vaikuttaa vallankäyttöön eikä hyötyä eduista.
Siksi valtio nähtiin laittomana, samoin hallinto, -
joka edustaa vain yhtä lahkojen vähemmistöä, alaviitteja.
Islamin mukaan alaviiteilla ei vähemmistönä ole oikeutta hallita.
Lisäksi alaviittien oikeus olemassa- oloon kielletään tietyissä piireissä, -
koska heitä pidetään uskottomina, epäjumalanpalvojina.
Ibn Taymiyyah kutsuu heitä "uskotto- mammiksi kuin juutalaiset ja kristityt".
Alaviittien valta oli siis täysin laiton.
Sunnimuslimien silmissä. - Aivan.
Siksi alaviittien vallan piti perustua diktatuuriin.
Muuten se syrjäytettäisiin.
Tilanne on ollut kuin ruutitynnyri, -
sen jälkeen kun valtio perustettiin 1940-luvulla.
Valtajärjestelmänä diktatuuri toimii niin kauan, -
kunnes ihmiset lähtevät kaduille vaatimaan oikeuksia: -
poliittisia vapauksia, sananvapautta, kokoontumisvapautta, -
ja muita vapauksia, joita lännessä on.
Siksi hallinto ei pystynyt höllentämään otettaan kansalaisten suhteen.
Tuloksen näemme nyt. Hallinto ei pysty mukautumaan vaatimuksiin.
Hallinto perustui sortovaltaan ja tukahduttamiseen.
Se ei tiedä muusta.
Se nähtiin vuosien 1976 ja 1982 välillä, -
jolloin alkoi Muslimiveljeskunnan kapina.
Bashar al-Assadin hallinto ei pysty mukautumaan muutosten edessä.
Joko se murtuu itse tai se murtaa muita.
Tri Spyer nyökyttelee myöntyväisesti.
Tahtoisitteko kommentoida sitä, mitä tri Kedar sanoi?
Voisitteko myös valottaa hieman, -
mitkä ryhmät nousivat vastustamaan Assadin hallintoa?
Olen samaa mieltä tri Kedarin kanssa Syyrian hallinnon alkuperästä.
Kuva eri ryhmittymistä on erittäin monitahoinen.
On tärkeä muistaa, -
ettei Syyrian oppositiolla ikinä ole ollut kovin suurta vaikutusvaltaa, -
ei ennen maaliskuuta 2011 ja vallan- kumouksen alkua eikä sen jälkeen.
Vallankumous muuttui aseelliseksi konfliktiksi -
pari kuukautta vallankumouksen puhkeamisen jälkeen. Tuli selväksi, -
että Assad hukuttaa hallinnon vastaiset mielenosoitukset verellä.
Vallankumoukselliset tarttuivat aseisiin.
Syntyi lukematon määrä erilaisia paikallisia aseellisia ryhmiä.
Niistä valtaosa kerääntyi paikallisten valtarakenteiden ympärille, -
kuten šeikin, uskonnollisen johtajan tai mahtisuvun ympärille.
Paikalliset aseelliset ryhmät liittyivät taisteluihin paikallistasolla.
Aluksi ne suojelivat mielenosoituksia. Kun ne loppuivat, -
ryhmät haastoivat hallinnon avoimesti sissisodankäynnissä.
Näitä paikallisia taistelevia ryhmiä -
alettiin kutsua yleisnimityksellä "Vapaan Syyrian armeija".
On tärkeää ymmärtää, ettei Vapaan Syyrian armeija -
ole ikinä ollut eikä ole tänäänkään yksi yhtenäinen ryhmä.
Se ei ole pystynyt yhdistymään yhden johtajan alaisuuteen -
eikä muodostamaan maanlaajuista komentoketjua.
Se ei ole pystynyt toimimaan maanlaajuisena armeijana.
Vapaan Syyrian armeija perustettiin virallisesti kesäkuussa 2011, -
muistaakseni 25.6.2011.
Sen jälkeen lukematon määrä eri tahoja on yrittänyt yhdistää -
ensimmäisenä vuonna syntyneitä sotilaallisia ryhmiä ja militanttiryhmiä
On Islamilaista rintamaa SIFiä ja Islamilaista vapautusrintamaa SILFiä.
Kaikki kirjainyhdistelmät ovat käytössä.
Usein niitä tukee jokin Persianlahden valtio, kuten Kuwait, saudit tai Qatar.
Alkuvaiheessa Turkki tuki voimakkaasti kapinallisia pohjoisessa.
Mikään ryhmä ei kyennyt yhdistämään kapinallisryhmiä.
Kapinan ratkaiseva heikkous onkin luultavasti ollut se, -
etteivät kapinallisryhmät ole kyenneet yhdistymään.
Kaksi ryhmää, jotka ovat ikävä kyllä osoittautuneet tehokkaimmiksi, -
ovat sunnien radikaaleimmat ryhmät ja al-Qaida-verkosto.
Tahdon pyytää tri Kedarilta kommenttia aiheeseen myöhemmin.
Sitä ennen Jacob, olette seurannut Syyrian tilannetta pitkään.
Entinen järjestönne, jonka päämaja oli Jordaniassa, -
seurasi median ja sosiaalisen median uutisointia Syyriasta.
Miten tilanne kehittyi -
puoliksi järjestäytyneestä tai järjes- täytymättömästä kapinasta siihen, -
että islamistit yrittävät pyrkiä tilan- teen avulla omaan päämääräänsä?
Näin sen tiedonvälityksen ja yhteisön järjestäytymisen tasolla.
Olimme yhteydessä Syyriaan.
Raportoimme tapahtumista ja varmistimme tietojen aitouden.
Kuten sanoitte, kaikki on hyvin paikallista.
Tutkimme, mitä Kansallinen koordi- naationeuvosto sanoo Aleppossa -
tai Daraassa ja mitä sanoo Idlibissä Vapaan Syyrian armeija, -
Islamilainen armeija tai mitä nimeä ryhmä sitten käyttääkin, -
ja nimi todella näyttää muuttuvan joka kuukausi.
Ensinnäkin organisaatiot itsessään ovat alueellisesti hyvin hajanaisia.
Konflikti on paikallistunut.
Syyrian opposition rivit ovat jatkaneet rakoiluaan.
Se on huono asia vallankumouksen kannalta, -
niin että se on yritys vallata Syyrian valtio.
Vallan hajauttaminen ja koordinointi on todellinen haaste kapinallisille.
Tri Kedar, esitän teille kysymyksen islamistien noususta.
Miten se tapahtui?
ISIS on ollut aktiivinen tietyillä alueilla Irakissa.
Se on ollut mukana terroritoiminnassa länsimaita vastaan, -
mukaan lukien Irakin hallintoa vastaan.
He pitävät hallintoa lännen tukemana.
Näimme, miten he nousivat vähitellen.
Se on al-Qaidan innoittama.
Syyriassa toimii aktiivisesti myös al-Nusran rintama.
Miten valtaosin sunnivoittoinen al-Qaida -
onnistui valtaamaan näyttämön -
niin kutsutussa demokraattisessa vallankumouksessa Syyriassa -
ja sitten siirtymään Irakiin?
Islamilainen valtio -terrorijärjestö syntyi noin kymmenen vuotta sitten.
Se tunnettiin silloin vielä -
nimellä "al-Qaida al-Rafidayn", Irakin eli Kaksoisvirranmaan al-Qaida.
Se on saudien perustama ja opillisesti lähellä al-Qaidaa.
Se vastusti amerikkalaisia ja amerikkalaisten luomaa šiiakoalitiota.
Ovathan šiiat Irakissa enemmistönä.
Se oli irakilainen järjestö, -
joka koostui pääosin joistakin heimoista Luoteis-Irakissa.
Sillä oli vuoroin hiljaisia ja vuoroin aktiivisia kausia.
Saddam Husseinin entistä väkeä.
He liittyivät järjestöön, koska Baath-puolue kiellettiin.
Syyrian kriisi alkoi vuonna 2011.
Syyrian kapinalliset valtasivat heti rajanylityspaikat -
Irakin ja Turkin vastaisella rajalla.
He eivät vielä ole vallanneet rajanylityspaikka Jordanian rajalla.
Kun valtio menettää rajanylityspaikan hallinnan, se ei voi enää valvoa, -
kuka tulee maahan ja kuka poistuu maasta.
Kapinalliset toivottivat tervetulleeksi maahan jokaisen jihadistin -
Tšetšeniasta, Algeriasta, Euroopasta, Kiinasta, Intiasta, Pakistanista -
ja Afganistanista, kaikki pakolaiset Siinailta, Libyasta ja muualta.
He lensivät Turkkiin ja tulivat Syyriaan, koska rajat olivat auki.
Näin se kasvoi. Alussa he taistelivat paikallisten militanttien rinnalla.
Vuosi sitten Syyriassa oli satoja militanttiryhmiä, useimmat paikallisia.
Joka kylällä ja asuinalueella oli oma. Al-Rastanilla oli oma, Idlibillä oli oma
Ne eivät tehneet juurikaan yhteistyötä.
Siihen aikaan jihadistit löysivät johtajan, -
joka tuli Irakista ja vihelsi: "Minä olen tulossa."
Hän oli Abu Bakr al-Baghdadi.
Hän johti Irakin islamilainen valtio -järjestöä.
Järjestön nimeksi muutettiin -
Irakin ja Syyrian eli Levantin, al-Shamin, islamilainen valtio, ISIS.
Kaikki näkivät, että hänellä on valtaa ja rahaa, -
koska hänen hallussaan on öljykenttiä Irakissa. Rikas mies.
Hän voi ostaa ihmisiä, aseita ja tietoliikenneyhteyksiä.
Hän voi toimittaa aseita ja järjestää koulutusta.
Nähtiin, että hänestä voi tulla vaiku- tusvaltainen, ja häneen liityttiin.
Monet militanttiryhmät vannoivat hänen järjestölleen uskollisuutta.
Näimme, miten 1,5 vuotta sitten yksi kerrallaan melkein joka päivä -
taas yksi ryhmä, Ahrar ash Sham, Idlibin militanttiryhmä -
ja muut pienet ryhmät, joissa oli kymmeniä tai satoja taistelijoita, -
vannoivat uskollisuutta Baghdadille ja liittyivät ISISiin.
Hullua on, että ISIS myy öljyä Syyrian hallinnolle. - Se tarvitsee rahaa.
Hallinto rahoittaa oletettavasti vahvinta vastustajaansa.
Toinen hullu asia liittyy NATO-maa Turkkiin, -
jonka pitäisi olla USA:n liittolainen ja läheisissä väleissä Euroopan kanssa.
ISISin hallitsemaa öljyä virtaa Turkin yksityisille markkinoille.
Turkki rahoittaa sitä kautta arvaamatonta väkivaltaista ryhmää.
Pullon henki on päässyt vapaaksi.
Saudit perustivat järjestön kymmenen vuotta sitten Irakissa.
Nyt saudikuningas huutaa maailmalle:
"Järjestö nielee teidät, kun se on niellyt meidät."
Tahtoisin siirtyä siihen hetken kuluttua.
Tri Spyer, esittäisin kysymyksen sodan eri näkökulmista -
ja islamistien maailmanlaajuisesta värväyksestä.
Yli 7 000 eurooppalaista ja amerikkalaista -
on liittynyt taisteleviin islamistiryhmiin Syyriassa.
Joitakin tuhansia on mennyt Irakiin. Tarkkaa lukua ei tiedetä.
Miten vaarallisena pidät tilannetta Euroopan maille ja USA:lle?
Tilanne on selvästi hyvin vaarallinen.
Tuotiin esiin Turkin tilanne. Olen viettänyt aikaa Pohjois-Syyriassa -
kolmen viime vuoden aikana.
Turkin hallinto salli rajan vuotaa. Vapaaehtoiset taistelijat -
saivat vapaasti tulla militanttiryhmiin ja islamistisiin järjestöihin, -
eivätkä Turkin viranomaiset estäneet heitä.
Turkki teki taistelijoille helpoksi tulla Pohjois-Syyriaan -
ja liittyä militanttiryhmiin. Se on nyt kääntynyt Turkkia vastaan.
Reyhanlin alueella on ollut terroristi- iskuja. Tekijöinä olivat samat ryhmät.
Olemme jo nähneet, mihin tilanne saattaa johtaa.
Muutama kuukausi sitten Brysselissä oli isku, -
jossa kuoli neljä juutalaista ― kaksi israelilaista, kaksi belgialaista.
Mediassa spekuloitiin, ettei kyseessä olisi ollut terrori-isku, -
vaan tiedustelupalvelun toimittama tilinpäätös varjosodassa.
Se perustui videotallenteeseen tekijästä.
Mies oli hyvin rauhallinen ja varma- otteinen. Hän teki tekonsa ja lähti.
Hän ei ollut tiedustelupalvelusta. Mies, Mehdi Nemmouche, oli rauhallinen, -
koska hän oli palvellut kahden vuoden ajan Vapaan Syyrian armeijassa.
Hän oli tottunut riistämään ihmishenkiä tuliaseella.
Mahdollisesti hän oli kesän ensimmäinen pääskynen.
Hänenkaltaisiaan on tuhansia Syyriassa.
He palaavat Ranskaan, Britanniaan, Tanskaan, Hollantiin, Belgiaan -
tai muualle. He ovat erittäin vaarallisia ja hyvin kokeneita.
He ovat selviytyneet erittäin ankarista taisteluista.
He ovat saaneet kokemusta. He haluavat levittää ideologiaa kotonaan.
Siitä tulee hyvin vaarallinen ajanjakso.
Tri Kedar, luen sitaatin saudi- kuningas Abdullahin lausunnosta.
"Jos tilanteeseen ei puututa, he tulevat Eurooppaan kuukaudessa -
ja USA:han toisessa kuukaudessa." Miten todellinen uhka on?
Erittäin todellinen. Monilla Syyrian taistelu- ja jihad-kentille tulleilla -
on länsimainen nimi: Jean-Jacques, François tai George.
He ovat vaaleita ja sinisilmäisiä, islamiin kääntyneitä.
Nyt heillä on hyvää kokemusta mestaamisesta.
He käyvät suihkussa Turkissa, ostavat kolmiosaisen puvun ja salkun.
He palaavat Eurooppaan vietettyään kaksi vuotta "liikematkalla Japanissa".
Vaikka kyseinen tekijä taisteli Vapaan Syyrian armeijassa, -
jota länsi tukee ja rahoittaa. Liittyykö ongelma islamisteihin -
vai onko se yleinen militanttiongelma Lähi-idässä?
On hyvin vaikea erottaa nationalisteja ja islamisteja Syyriassa.
Kyseessä on alusta asti ollut sunnien kapina.
Se alkoi kahdella erittäin konserva- tiivisella sunnialueella Syyriassa.
Jaottelu kansallismielisiin ja islamisteihin ei heijasta todellisuutta.
Onko tämä jatkumoa šiiojen ja sunnien sodalle?
Se on jatkumoa šiiojen ja sunnien väliselle sodalle, -
jota on käyty 1 400 vuoden ajan, -
mutta kiinnittäkää huomiota mestauk- siin, vaikkakaan se ei ole mitään uutta
Mestauksia on nähty kaikkialla: Syyriassa ja Irakissa.
Siinailla mestattiin neljä ihmistä.
Al-Nusran rintaman kapinallinen mestasi Libanonin armeijan sotilaan.
Hyvä, että otitte esiin mestaukset. Saudihallinto mestasi tänään tai eilen-
kolme ihmistä huumeiden välittä- misestä. - Se on ollut käytäntö siellä.
On hienoa, että Abdullah sanoo: "Terrorismi tulee, terrorismi tulee."
Saudihallinto toimii päivittäin islamilaisen valtion ihannemallina.
Sillä on uskonnollinen poliisi. Se mestaa ihmisiä ties mistä syystä.
Se kiusaa nuoria, jotka käyttäytyvät aivan tavallisesti ostoskeskuksissa, -
hotelleissa ja ravintoloissa.
Se näyttää muille, miltä islamilainen uskonnollinen valtio näyttää.
Elleivät he pidä tilanteesta Syyriassa, missä oli saudiarmeija?
Missä olivat Persianlahden arabi- maiden yhteistyöneuvoston joukot?
Jos tämä on kerran niin tärkeää, miksi se jättää asian välikäsille?
Ja kuka ryhmät alun perin rahoitti, perusti ja koulutti, -
elleivät wahhabiitit?
Ohjelma-aika loppuu pian.
Mietitäänpä uhkia, jotka mahdollisesti kohtaavat Israelia ja Jordaniaa.
Nekin ovat välittömässä vaarassa.
Jordaniaan on jo tehty yksi isku Syyrian puolelta.
En ole samaa mieltä.
ISIS-rikollisjoukot jättävät rauhaan -
yhtenäisen armeijan, toimintakykyisen valtion ja valtiolle uskollisen armeijan
Bagdadin kaupunki on siitä todiste. He eivät lähesty Bagdadia.
He etenivät laitamilla mutta pysähtyivät pari kuukautta sitten.
Miksi? Bagdadissa asuu neljä miljoonaa šiiaa.
He ovat järjestäytyneitä, aseistettuja, koulutettuja, ja he odottavat.
ISIS tietää, että yhteenotto šiiajouk- kojen kanssa olisi heidän loppunsa.
He ovat sankareita, kun on kyse taistelusta kylää, jesidejä -
tai yksittäisiä mottiin jääneitä armeijan asemia vastaan.
He tekevät salamahyökkäyksen suurella joukolla.
Terrorilla, jota he levittävät mestaus- videoillaan, on oma vaikutuksensa.
Se on psykologista sodankäyntiä.
Pieniä kyliä ja kaupunkeja vastaan heillä on taktinen ylivoima.
He ovat suuria sankareita siellä, mutta eivät Irakin šiia-alueilla.
He yrittävät soluttautua Jordaniaan -
ja aloittaa kansannousun Ma'anista ja syyrialaispakolaisten leiristä.
En usko, että he onnistuvat, -
koska Jordanian armeija on hyvin lojaali kuningaskunnalle.
Kuninkaan asema on vankka.
En usko, että Jordania on uhattuna. Sama pätee Israeliin.
Kun vastassa on aseistettu ja päättäväinen armeija, ISIS vetäytyy.
Esitän vielä yhden kysymyksen ja pyydän kultakin lyhyttä vastausta.
Onko suurin uhka voimien soluttautuminen, -
kuten olemme tänään kuulleet, länsimaisiin yhteiskuntiin, -
joissa ne tekevät terrori-iskuja?
Toiseksi mitä odotatte lähitulevaisuudelta? Lyhyesti.
Heillä on jo pääsy Välimerelle Idlibin alueelta.
He pystyvät viemään terrorinsa, räjähteitä ja terroristeja -
miten tahtovat Etelä-Eurooppaan ja sieltä pohjoiseen.
Toiseksi jotkut tulevat kotimaihinsa levittämään terroria.
Euroopan maiden on alettava olla huolissaan, -
sillä tilanne alkaa vaikuttaa Eurooppaan mitä pikimmin.
Päävaara ei ole terrorismi lännessä vaan se, -
että Libanon, Syyria ja Irak ovat vaarassa kadota kartalta.
Erittäin verinen yksittäinen lahkojen- välinen sota riehuu niiden rajoilla.
Vastakkain on kaksi vaarallista voimaa, -
Iranin johtama ryhmä, johon kuuluvat Hizbollah ja Assadin hallinto, -
ja nouseva sunni-jihadisti-ryhmä.
Molemmat ryhmät ovat suuri uhka kansalle näissä maissa -
ja yleisesti rauhalle Lähi-idässä.
On olemassa kolme miljoonaa syyrialaispakolaista, -
joiden tarpeisiin ei kukaan suhtaudu vakavasti kansainvälisessä yhteisössä
Niin kauan kuin USA, Iran, Eurooppa ja Venäjä -
eivät saa Syyriaan tulitaukoa, jotta ihmiset voivat palata kotiinsa, -
epävakaus heidän elämässään säteilee ulospäin ja muodostaa uhkan.
Näyttää siltä, että tämä moni- mutkainen ongelma on vasta alkua.
Mordechai Kedar ja Jonathan Spyer, kiitos.
Kiitos myös Jacob Wirtschafterille.
Tahdon myös kiittää katsojia. Ensi kertaan!
Suomennos: Marianne Tenetz